ร้าน Eat Me เป็นร้านอาการที่เชฟมาจากออสเตรเลีย โดยเชฟพยายามใช้วัตถุดิบจากไืทย ผสมกับวัตถุดิบนำเข้า โดยร้านนี้ติดอันดับ Top 50 Asian best restaurants ด้วยครับ

ร้านอยู่ปากซอย พิพัฒน์ 2 ฝั่งติดถนนคอนแวนต์ ที่จอดรถมีจำกัด มาแท็กซี่หรือ BTS จะดีกว่าครับ

บรรยากาศ: ร้านเอาแกลเลอรี่ เก่ามาปรับปรุง ตกแต่งแบบ modern ร้านชิลและน่านั่งมากครับ รูปภาพในร้านจะเปลี่ยนไปเรื่อยๆ แต่บังเอิญรอบที่ผมไปดันเป็นชุดนักมวยไทยเบ่งกล้าม ToT แขกส่วนใหญ่เป็นต่างชาติราวๆ 70% ได้ครับ 4 ดาว

อาหาร: complimentary bread ปิ้งแบบไหม้นิดๆให้หอมกลิ่นเกรียม มีกลิ่นหอมเครื่องเทศอ่อน น้ำมันมะกอกที่ใช้จิ้มกลิ่นแรงมากครับ จิ้มคู่กับถั่วลิสงบดก็แปลกดี

Heirloom tomato salad with olive ice cream เป็นสารพัดมะเขือเทศหั่น บางชนิดหวาน บางชนิดเปรี้ยว บางชนิดกรอบ บางชนิดนิ่ม แปลกดีครับ ไอศกรีมก็อร่อยดีครับ

Blackmore Wagyu A10 tataki เนื้อย่างมากำลังดีครับ กรอบนอกนุ่มใน หอมกลิ่นย่าง จิ้มมิโซะ ที่ผสมมิริน ก็เข้ากันดีครับ

Crispy duck confit เป็ดกรอบเนื้อร่อนดีครับ หนังก็กรอบมาก แต่รสชาติจะออกเลี่ยนไปนิด

Australian lamb rack เครื่องเทศที่โรยหน้ามาอร่อยดีครับ แต่แกะกลิ่นแรงมาก แม้จะย่างได้ดีแต่กลิ่นแบบนี้สู้ไม่ไหวครับ

Vanilla bean & Earl grey icecream แม้จะรสชาติดี แต่ผมให้สอบตกครับ เนื่องจากมีเกล็ดน้ำแข็งก้อนใหญ่ๆ 2-3 ก้อนปนอยู่ในเนื้อไอศกรีม ร้านระดับนี้พลาดเรื่องนี้ถือว่าอภัยไม่ได้ครับ

เครื่องดื่มได้ลอง cuban club ซึ่งเปรี้ยวโคตรๆ กับ Siam daiqiri ที่เหมือนน้ำต้มยำมะพร้าวอ่อนใส่วอดก้า ไม่แนวเลยครับ

สรุป 3 ดาว

บริการ: พนักงานใส่ใจดี และมารยาทดีครับ 4 ดาว

ราคา: ราวๆ 2,000 บาทต่อคน ร้านนี้ไม่มี service charge จ่ายแยกเองนะครับ